Document ID: /roh_data/filtered/fineweb-2-filterrobots_roh.jsonl.gz/32647

Dapi in mez onn vegn la citad siriana Madaja bloccada da truppas da la regenza. Suenter numerus rapports sur da mortoris pervi da fom avevan l’ONU, il Comité internaziunal da la Crusch Cotschna e la Mesaglina cotschna siriana organisà in convoi d’agid. Dapi lura èn 16 ulteriuras persunas mortas da la fom, rapportan ils «Medis senza cunfins».
Access permanent per garantir l'agid
Plinavant sajan plirs tozzels persunas anc adina en privel da vita pervia da mancanza da victualias, annunzia l'organisaziun d’agid.
Da quai da 42’000 persunas èn bloccadas en la citad Madaja en la provinza da Damascus.
RR novitads 11:00